হঠাৎ হঠাৎ-ই বাড়ির কোনও পর্দা বা কাগজে আগুন লেগে যাচ্ছে৷ প্রথমে কয়েকদিন এমন দেখে পরিবারের কারোর ভুলে লেগে গিয়েছে মনে করলেও বুধবার রাতে টনক নড়ে৷ ঘুমোতে যাওয়ার সময়ে বাড়ির লোকেরা দেখেন, জানালায় লাগানো পর্দায় হঠাৎ করে আগুন লেগে জ্বলে উঠল৷ শুরু হয় ভৌতিক আতঙ্ক৷ সকালে ব্যবস্থা নিতে যাওয়ার আগেই দেখা যায়, সকলের সামনে দেওয়ালে ঝুলন্ত কাগজের ক্যালেন্ডারটা জ্বলে উঠল দাউ দাউ করে৷ আর দেরি না করে দ্রুত বাড়ি থেকে বাচ্চা-বুড়োদের বের করে সমস্ত জিনিসপত্র নিয়ে একেবারে বাড়ি থেকে দুরে আশ্রয় নেয় সকলে৷ আতঙ্কিত বাসিন্দাদের ডাকে পুলিশ ও দমকল পৌঁছয়। কিন্তু তারা গিয়েও কোনও কারণ বাতলাতে পারেনি৷